CELEX: 32005D0197
Language: hu
Date: 2005-03-09 00:00:00
Title: 2005/197/EK: A Bizottság határozata (2005. március 9.) az agrárstatisztikák javítására irányuló 2005. évi technikai cselekvési terv jóváhagyásáról (az értesítés a B(2005) 531. számú dokumentummal történt)

11.3.2005   
            
            
               HU
            
            
               Az Európai Unió Hivatalos Lapja
            
            
               L 65/30
            
         
      A BIZOTTSÁG HATÁROZATA
   
   (2005. március 9.)
   az agrárstatisztikák javítására irányuló 2005. évi technikai cselekvési terv jóváhagyásáról
   (az értesítés a B(2005) 531. számú dokumentummal történt)
   (2005/197/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi agrárstatisztikák javításáról szóló, 1996. június 25-i 96/411/EK tanácsi határozatra (1) és különösen annak 4. cikke (1) és 6. cikke (2) bekezdésére,
   mivel:
   
               (1)
            
            
               A 96/411/EK határozatnak megfelelően a Bizottság minden évben létrehoz egy agrárstatisztikai technikai cselekvési tervet.
            
         
               (2)
            
            
               A 96/411/EK határozatnak megfelelően a Közösség hozzájárul az egyes tagállamokban a nemzeti agrárstatisztikai rendszerek kiigazítása során felmerülő költségekhez, illetve a technikai cselekvési terv részét képező, új vagy növekvő igényekkel kapcsolatos előkészítő munkák költségeihez.
            
         
               (3)
            
            
               A vonatkozó közösségi politikák végrehajtásához elengedhetetlen a mezőgazdasági üzemszerkezetekre vonatkozó információk javítása.
            
         
               (4)
            
            
               Szükség van az agrárstatisztikai rendszer megszilárdítására és a korábbi cselekvési tervek által támogatott munka folytatására. Az éves cselekvési terv fő területét ezúttal a mezőgazdasági üzemek statisztikai regiszterei képezik, amelyek előfeltételei minden mezőgazdasági üzemre vonatkozó felmérésnek és a tagállamok többségében valódi nehézséget jelentenek.
            
         
               (5)
            
            
               E határozat intézkedései összhangban vannak az Agrárstatisztikai Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az agrárstatisztikák javítására irányuló 2005. évi technikai cselekvési terv (TAPAS 2005) a mellékletben közzétett formában jóvá lett hagyva.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. március 9-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 162., 1996.7.1., 14. o. A legutóbb a 787/2004/EK európai parlamenti és tanácsi irányelvvel (HL L 138., 2004.4.30., 12. o.) módosított irányelv.
   
      MELLÉKLET
      AZ AGRÁRSTATISZTIKÁK JAVÍTÁSÁRA IRÁNYULÓ 2005. ÉVI TECHNIKAI CSELEKVÉSI TERV
      (TAPAS 2005)
      Az agrárstatisztikák javítására irányuló 2005. évi technikai cselekvési tervben foglalt intézkedések a következő területeken törekszenek a statisztikák fejlesztésére vagy javítására:
      
                  a)
               
               
                  mezőgazdasági üzemek statisztikai regiszterei;
               
            
                  b)
               
               
                  kis mezőgazdasági üzemekre vonatkozó felmérések (kis egységek felmérései).
               
            Az ezen intézkedések részeként kidolgozott projektekhez a Bizottság pénzügyi hozzájárulást nyújt, amely tagállamonként nem haladja meg az A. táblázatban feltüntetett összeget.
      A tagállamok által javasolt intézkedések a következőket érintik:
      1.   Mezőgazdasági üzemek statisztikai regiszterei
      Egy mezőgazdasági üzemekre vonatkozó aktualizált regiszter elérhetősége alapját képezi a koherens és integrált agrárstatisztikai rendszernek, valamint – amennyiben össze van hangolva a gazdasági szervezetek nemzeti regisztereivel – eszköz, mely hozzájárul a mezőgazdaságra és más ágazatokra vonatkozó információk integrációjához.
      Egy érvényes regiszter alapvető keretet biztosít a mintavételre. Amennyiben teljes és megfelelő információkat tartalmaz, lehetővé teszi a hatékony, például méret, a tevékenység típusa és helye szerinti rétegzéssel történő mintavételi tervet. Megkérdőjelezheti a teljes körű mezőgazdasági felmérések költséghatékonyságát is. Ezenkívül a regiszterek hasznos információkat nyújtanak a mezőgazdasági üzemek demográfiáját illetően.
      Egy harmonizált regiszter lehetőséget ad az EU-mintavételre és -felmérésekre, megbízható becsléseket nyújtva EU-szinten és lényegesen csökkentve a válaszadók nehézségeit.
      2.   Kis egységek felmérései
      A „kis egységek” számuk és a mezőgazdasági termelésben való részvételük szempontjából jelentősek, különösen az új tagállamokban. Ezen országok némelyikében a mezőgazdasági felmérések nem terjednek ki kellő mértékben a kis egységekre, és ez számos, mezőgazdasági cikkek termelésével foglalkozó egység kihagyásához vezethet.
      A TAPAS 2005 kis egységekre vonatkozó cselekvései keretében az Eurostat számít a hozzászólásokra többek között a következő kérdésekkel kapcsolatosan:
      Mi legyen a kis egységek meghatározása?
      Mi legyen az ilyen egységeknek a mezőgazdasági üzemek statisztikai regisztereibe való felvételének legalacsonyabb küszöbértéke?
      Milyen mértékig tartalmazzák az ilyen regiszterek a felvett kis egységeket (a gyakoriság, jellemzők szempontjából)?
      A. táblázat
      2005. ÉVI TECHNIKAI CSELEKVÉSI TERV
      EU-25
      A közösség maximális anyagi hozzájárulása a felmerülő költségekhez
      
                  (ezer euróban)
               
            
                  Országok
               
               
                  A mezőgazdasági üzemek regisztere
               
               
                  Kis egységek
               
               
                  Összesen
               
            
                  CZ
               
               
                  60 000
               
               
                   
               
               
                  60 000
               
            
                  DE
               
               
                  243 000
               
               
                   
               
               
                  243 000
               
            
                  EE
               
               
                  53 856
               
               
                   
               
               
                  53 856
               
            
                  IT
               
               
                  311 440
               
               
                   
               
               
                  311 440
               
            
                  CY
               
               
                  42 000
               
               
                   
               
               
                  42 000
               
            
                  LV
               
               
                  64 069
               
               
                  18 083
               
               
                  82 152
               
            
                  LT
               
               
                   
               
               
                  9 000
               
               
                  9 000
               
            
                  HU
               
               
                   
               
               
                  29 700
               
               
                  29 700
               
            
                  AT
               
               
                  446 639
               
               
                   
               
               
                  446 639
               
            
                  PL
               
               
                  45 000
               
               
                   
               
               
                  45 000
               
            
                  PT
               
               
                  175 844
               
               
                   
               
               
                  175 844
               
            
                  SI
               
               
                   
               
               
                  113 400
               
               
                  113 400
               
            
                  SK
               
               
                  54 000
               
               
                  45 000
               
               
                  99 000
               
            
                  UK
               
               
                  187 000
               
               
                   
               
               
                  187 000
               
            
                  Összesen
               
               
                  1 682 849
               
               
                  215 183
               
               
                  1 898 032